صفدر حسین زیدی

ڈاکٹر سید صفدر حسین زیدی (پیدائش: 12 مئی 1919ء - وفات: 15 جنوری 1980ء) اردو کے نامور شاعر، نقاد، محقق اور مؤرخ تھے۔

 حالات زندگی 
ڈاکٹر صفدر حسین 12 مئی، 1919ء کو تحصیل جنستھ، مظفرنگر ضلع، اتر پردیش، برطانوی ہندوستان میں پیدا ہوئےڈاکٹر سید صفدر حسین، سوانح و تصانیف ویب، پاکستانعقیل عباس جعفری: پاکستان کرونیکل، ص 490، ورثہ / فضلی سنز، کراچی، 2010ءڈاکٹر محمد منیر احمد سلیچ، وفیات ناموران پاکستان، لاہور، اردو سائنس بورڈ، لاہور، 2006ء، ص 425 ۔ وہ محکمہ تعلیم میں اہم مناصب پر فائز رہے تاہم ان کی اصل شناخت ان کی تحریریں ہیں۔ وہ اردو کے قادر الکلام شاعر، محقق، نقاد اور مؤرخ تھے۔ ان کا لکھنؤ کی تاریخ، تہذیب و ادب پر تحقیقی کام انتہائی اہمیت کا حامل ہے۔ ان کی اہم کتب میں تاریخ پر لکھنؤ کی تہذیبی میراث، تاریخ سادات بارہہ اور  سید التاریخ، شاعری میں جلوۂ تہذیب، نگار غزل، رقص طاؤس، چراغ دیر و حرم اور آدابِ جنوں سرِ فہرست شامل ہیں۔

 تصانیف 
 لکھنؤ کی تہذیبی میراث (تاریخ)
 تاریخ سادات بارہہ (تاریخ)
 سید التاریخ (تاریخ)
 جلوۂ تہذیب (شاعری)
 نگار غزل (شاعری)
 رقص طاؤس (شاعری)
 مرقع جمال (شاعری)
 آدابِ جنوں (شاعری)
 چراغ دیر و حرم (شاعری)
 رقص خیال (شاعری)
 رقص کواکب (شاعری)
 لبِ فرات (شاعری)
 زندگی اور ادب (شاہان اودھ کے عہد میں)
 کارنامہ انیس (تنقید)
 رزم نگاران کربلا
 آئینِ وفا
 نقشِ بیان
 چراغِ مصطفوی
 رنگِ شہادت

 ڈاکٹر صفدر حسین کی شخصیت و فن پر تحقیقی مقالات 
2009ء میں پروفیسر زریں حبیب نے ڈاکٹر سید صفدر حسین کی مرثیہ نگاری اور تحقیقی نظر کے عنوان سے مقالہ لکھ کر پی ایچ ڈی کی ڈگری حاصل کی۔زرین حبیب کے لیے ڈاکٹریٹ کی ڈگری کا نوٹیفکیشن، عالمی اخبار (آن لائن)، 25 جون 2009ء

 وفات 
ڈاکٹر صفدر حسین 15 جنوری، 1980ء کو شیخوپورہ، پاکستان میں مجلس عزا کے دوران دل کا دورہ پڑنے سے وفات پا گئے۔ وہ لاہور میں ساندہ کے قبرستان میں آسودہ خاک ہیں۔

 حوالہ جات 

زمرہ:اردو ادبی ناقد
زمرہ:اردو تنقید نگار
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی شیعہ
زمرہ:پاکستانی محققین
زمرہ:لاہور کے شعرا
زمرہ:وفیات بسبب دورہ قلب
زمرہ:1919ء کی پیدائشیں
زمرہ:1980ء کی وفیات